Temeljem odredbe članka 19. Izjave o osnivanju trgovačkog društva Komunalni centar Ivanić-Grad d.o.o., Omladinska ulica 30, Ivanić-Grad, vezano za ukazanu potrebu za popunom radnog mjesta, Uprava – direktor Komunalnog centra Ivanić-Grad d.o.o., dana 20.02.2020. raspisuje

**NATJEČAJ**

**za radno mjesto – pomoćni radnika na održavanju cesta i javnih površina – 7 (sedam) izvršitelja**

**na određeno puno radno vrijeme, uz probni rad, u trajanju od 6 mjeseci**

**Uvjeti za izbor:**

- završena osnovna škola

- radno iskustvo nije potrebno

Kandidati su dužni priložiti:

\* dokaz o stručnoj spremi (preslika)

\* osobna iskaznica (preslika)

Isprave se prilažu u neovjerenoj preslici, a prije izbora kandidata predočit će se izvornik.

**Opis poslova**:

- obavlja radove na čišćenju i pranju javnih površina, sakupljanju otpada

- čišćenje javnih površina od snijega i leda

- obavlja radove na održavanju travnjaka

- radovi na obrezivanju drveća, grmova i živica

- hortikulturni radovi

- sadnja cvijeća, plijevljenje, zalijevanje i sl.

- pomoćni radovi u građevinarstvu

- radovi na čišćenju objekata

- obavlja i druge poslove po nalogu nadređenih (direktora društva, tehničkog direktora, voditelja sektora i voditelja grupe)

**Radno vrijeme**: radnim danom jednokratno od 7-15 sati , a u slučaju više sile ili izvanrednog povećanja opsega poslova moguća je i drugačija raspodjela radnog vremena.

Svi izrazi koji se koriste u tekstu, a imaju rodno značenje, bez obzira jesu li korišteni u muškom ili ženskom rodu, obuhvaćaju na jednak način i muški i ženski rod.

Na natječaj se mogu javiti kandidati oba spola, sukladno članku 13. Zakona o ravnopravnosti spolova.

Prijave s dokazima o ispunjavanju uvjeta podnose se zaključno sa 02.03.2020. godine, a natječaj će bit objavljen na oglasnoj ploči Komunalnog centra Ivanić-Grad d.o.o., Obiteljskom radiju Ivanić d.o.o., web stranicama Komunalnog centra Ivanić-Grad d.o.o. i Hrvatskog zavoda za zapošljavanje.

Prijave se podnose neposredno na urudžbeni ili poštom na adresu:

**KOMUNALNI CENTAR IVANIĆ-GRAD D.O.O., OMLADINSKA ULICA 30., 10310 IVANIĆ-GRAD S NAZNAKOM „NATJEČAJ ZA RADNO MJESTO POMOĆNI RADNIK NA ODRŽAVANJU CESTA I JAVNIH POVRŠINA - NE OTVARAJ“.**

Potpunom prijavom smatra se ona koja sadrži sve podatke i priloge navedene u natječaju.

Nepotpune i nepravovremene prijave neće se razmatrati.

Dostavljena dokumentacija neće se vraćati osim ukoliko se radi o dokumentu u originalu kojim se dokazuje ostvarivanje prava prednosti. Povrat jednog ili više dokumenata može zatražiti neizabrani kandidat pisanim zahtjevom. Osoba koja ne podnese pravodobnu i potpunu prijavu ili ne ispunjava formalne uvjete iz natječaja, ne smatra se kandidatom prijavljenim na natječaj.

Kandidat koji ostvaruje pravo prednosti pri zapošljavanju prema posebnim propisima dužan/na je u prijavi na natječaj pozvati se na to pravo, odnosno uz prijavu priložiti svu propisanu dokumentaciju prema posebnom zakonu.

Kandidat koji može ostvariti pravo prednosti kod prijama sukladno članku 101. Zakona o hrvatskim braniteljima iz Domovinskog rata i članovima njihovih obitelji („Narodne novine“, 121/2017), članku 48. f Zakona o zaštiti vojnih i civilnih invalida rata („Narodne novine“, broj 33/92, 77/92, 27/93, 58/93, 2/94, 76/94, 108/95, 108/96, 82/01 i 103/03 i 148/13), članku 9. Zakona o profesionalnoj rehabilitaciji i zapošljavanju osoba s invaliditetom („Narodne novine“, broj 157/13, 152/14, 39/18) i članku 22. Ustavnog zakona o pravima nacionalnih manjina („Narodne novine“, broj 155/02, 47/10, 80/10 i 93/11), dužan/a se u prijavi na natječaj pozvati na to pravo te ima prednost u odnosu na ostale kandidate samo pod jednakim uvjetima.

Kandidat koji se poziva na pravo prednosti pri zapošljavanju u skladu s člankom 101. Zakona o hrvatskim braniteljima iz Domovinskog rata i članovima njihovih obitelji uz prijavu na natječaj dužan/a je priložiti, pored dokaza o ispunjavanju traženih uvjeta i sve potrebne dokaze dostupne na poveznici Ministarstva hrvatskih branitelja: https://branitelji.gov.hr/zaposljavanje-843/843

Kandidat koji se poziva na pravo prednosti pri zapošljavanju u skladu s člankom 9. Zakona o profesionalnoj rehabilitaciji i zapošljavanju osoba s invaliditetom („Narodne novine“, 157/13, 152/14 i 39/18) uz prijavu na javni natječaj dužan/a je, pored dokaza o ispunjavanju traženih uvjeta, priložiti i dokaz o utvrđenom statusu osobe s invaliditetom.

Kandidat koji se poziva na pravo prednosti pri zapošljavanju u skladu sa člankom 22. Ustavnog zakona o pravima nacionalnih manjina („Narodne novine“, broj 155/02, 47/10, 80/10 i 93/11) uz prijavu na natječaj, pored dokaza o ispunjavanju traženih uvjeta, nije dužan/a dokazivati svoj status pripadnika nacionalne manjine.

Nakon utvrđivanja liste kandidata prijavljenih na natječaj koji ispunjavaju formalne uvjete iz natječaja, čije su prijave pravodobne i potpune i kandidate s te liste upućuje na razgovor (intervju).

Vrijeme i mjesto održavanja intervjua bit će objavljeno web stranici Komunalnog centra Ivanić-Grad d.o.o.

Izabrani kandidat pozvat će se da u primjerenom roku, a prije donošenja odluke o zapošljavanju, dostavi izvornike priloženih preslika iz natječaja, uz upozorenje da se nedostavljanje traženih isprava smatra odustankom od natječaja.

Ako se na natječaj ne prijave osobe koje ispunjavaju propisane i objavljene uvjete, odnosno ako prijavljeni kandidati ne zadovolje na intervju, Uprava društva obustaviti će postupak po ovom natječaju.

Prijavom na natječaj kandidati/kinje su izričito suglasni da Komunalni centar Ivanić-Grad d.o.o. može prikupljati, koristiti i dalje obrađivati podatke u svrhu provedbe natječajnog postupka sukladno odredbama Opće uredbe o zaštiti podataka i Zakona o provedbi Opće uredbe o zaštiti podataka (NN 42/18).

Kandidati će biti obaviješteni o ishodu natječajnog postupka usmeno ili telefonski nakon intervjua svih kandidata.

Komunalni centar Ivanić-Grad d.o.o.

Uprava Društva - direktor:

Mario Mikulić, ing. građ.